text: # Săng-guók
  Săng-guók (三國) sê Dṳ̆ng-guók lĭk-sṳ̄ gà̤-dēng gì siŏh ciáh sì-dâi. Găk ciā sì-dâi diē-sié, Dṳ̆ng-guók buŏng Cò̤-ngôi, Sṳ̆k-háng gâe̤ng Dĕ̤ng-ngù săng ciáh guók-gă, gó-chṳ̄ hô̤ lā̤ săng-guók sì-dâi.
  220 nièng, Cò̤ Pī hié Háng Hióng-dá̤ chuâng-ôi, gióng-lĭk Cò̤-ngôi. Dâ̤ nê nièng, Làu Bê iâ găk Sìng-dŭ dĕng-gĭ cê̤ṳ-chĭng Háng-dièu huòng-dá̤, lĭk-sṳ̄-hŏk-gă gó̤ ciā guók-gă hô̤ lā̤ Sṳ̆k-háng. 229 nièng, Dĕ̤ng-ngù gì Sŏng Guòng iâ chĭng huòng-dá̤. Săng-guók Sì-dâi cêu ciŏng-uâng kăi-sṳ̄ lāu.
  Cò̤-ngôi muăk-gĭ gì céng-guòng sĭk-ciék găk Sṳ̆-mā-sê gă-cŭk chiū lā̤. Gáu-muōi-lāu Sṳ̆k-háng găk 263 nièng ké̤ṳk Cò̤-ngôi miĕk lâi, 2 nièng ī-hâiu, Sṳ̆-mā Ièng chuâng-ôi, gióng-lĭk Céng-dièu. 280 nièng bô miĕk Dĕ̤ng-ngù, Săng-guók Sì-dâi giék-sók.
  Săng-guók gì lĭk-sṳ̄ ĭng-ôi «Săng-guók Iēng-ngiê» ciā siēu-siók, Dṳ̆ng-guók nè̤ng dó̤i ĭ bī-gáu sṳ̆k-sék. Bók-guó hiā siēu-siók diē-sié gōng gì nó̤h iā sâ̤ sê gĭng-guó ùng-hŏk gă-gĕ̤ng gì, mâ̤ dé̤ṳng dŏng lĭk-sṳ̄ lì káng.
  | Dṳ̆ng-guók lĭk-sṳ̄                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           |
  | ---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- |
  | Sṳ̄-sèng \| Hâ \| Siŏng \| Ciŭ (Să̤-ciŭ, Dĕ̤ng-ciŭ, Chŭng-chiŭ, Ciéng-guók) \| Cìng \| Háng (Să̤-háng, Sĭng, Dĕ̤ng-háng) \| Săng-guók (Cò̤-ngôi, Sṳ̆k-háng, Dĕ̤ng-ngù) \| Céng (Să̤-céng, Dĕ̤ng-céng) \| Ngū-hù Sĕk-lĕ̤k-guók (Sìng-háng, Sèng-diêu, Hâiu-diêu, Sèng-liòng, Sèng-iĕng, Sèng-cìng, Hâiu-iĕng, Hâiu-cìng, Să̤-cìng, Hâiu-liòng, Nàng-liòng, Să̤-liòng, Báe̤k-liòng, Nàng-iĕng, Báe̤k-iĕng, Hâ) \| Nàng-báe̤k-dièu (Nàng-dièu: Làu-sóng, Nàng-cà̤, Nàng-liòng, Nàng-dìng; Báe̤k-dièu: Báe̤k-ngôi, Să̤-ngôi, Dĕ̤ng-ngôi, Báe̤k-ciŭ, Báe̤k-cà̤) \| Sùi \| Dòng \| Ngū-dâi Sĕk-guók (Ngū-dâi: Hâiu-liòng, Hâiu-dòng, Hâiu-céng, Hâiu-háng, Hâiu-ciŭ; Sĕk-guók: Ngù-uŏk, Mìng, Gĭng-nàng, Mā-chū, Iòng-ngù, Nàng-dòng, Nàng-háng, Báe̤k-háng, Sèng-sṳ̆k, Hâiu-sṳ̆k) \| Sóng (Báe̤k-sóng, Nàng-sóng) \| Lièu \| Gĭng \| Să̤-hâ \| Nguòng \| Mìng (Nàng-mìng) \| Chĭng \| Dṳ̆ng-huà Mìng-guók \| Dṳ̆ng-huà Ìng-mìng Gê̤ṳng-huò-guók |
  
  
title: Săng-guók
wikitext: {{Dablink|[[Dièu-siēng]] gâe̤ng [[Liù-giù]] lĭk-sṳ̄ gà̤-dēng iâ ô săng ciáh guók-gă gì sì-dâi, buóh siōng liēu-gāi huòi, kī-dâe̤ng nṳ̄ ché̤ṳ „'''[[Săng-guók (Dièu-siēng)]]'''“ gâe̤ng „'''[[Săng-săng Sì-dâi]]'''“.}}
  [[File:三国行政区划(繁).png|thumb|right|200px|Săng-guók]]
  '''Săng-guók''' (三國) sê [[Dṳ̆ng-guók]] lĭk-sṳ̄ gà̤-dēng gì siŏh ciáh sì-dâi. Găk ciā sì-dâi diē-sié, Dṳ̆ng-guók buŏng [[Cò̤-ngôi]], [[Sṳ̆k-háng]] gâe̤ng [[Dĕ̤ng-ngù]] săng ciáh guók-gă, gó-chṳ̄ hô̤ lā̤ săng-guók sì-dâi.
  
  220 nièng, [[Cò̤ Pī]] hié [[Háng Hióng-dá̤]] chuâng-ôi, gióng-lĭk [[Cò̤-ngôi]]. Dâ̤ nê nièng, [[Làu Bê]] iâ găk [[Sìng-dŭ]] dĕng-gĭ cê̤ṳ-chĭng [[Háng-dièu]] huòng-dá̤, lĭk-sṳ̄-hŏk-gă gó̤ ciā guók-gă hô̤ lā̤ [[Sṳ̆k-háng]]. 229 nièng, [[Dĕ̤ng-ngù]] gì [[Sŏng Guòng]] iâ chĭng huòng-dá̤. Săng-guók Sì-dâi cêu ciŏng-uâng kăi-sṳ̄ lāu.
  
  Cò̤-ngôi muăk-gĭ gì céng-guòng sĭk-ciék găk Sṳ̆-mā-sê gă-cŭk chiū lā̤. Gáu-muōi-lāu Sṳ̆k-háng găk 263 nièng ké̤ṳk Cò̤-ngôi miĕk lâi, 2 nièng ī-hâiu, [[Céng Ū-dá̤|Sṳ̆-mā Ièng]] chuâng-ôi, gióng-lĭk [[Céng-dièu]]. 280 nièng bô miĕk Dĕ̤ng-ngù, Săng-guók Sì-dâi giék-sók.
  
  Săng-guók gì lĭk-sṳ̄ ĭng-ôi «[[Săng-guók Iēng-ngiê]]» ciā siēu-siók, Dṳ̆ng-guók nè̤ng dó̤i ĭ bī-gáu sṳ̆k-sék. Bók-guó hiā siēu-siók diē-sié gōng gì nó̤h iā sâ̤ sê gĭng-guó ùng-hŏk gă-gĕ̤ng gì, mâ̤ dé̤ṳng dŏng lĭk-sṳ̄ lì káng.
  
  {{Dṳ̆ng-guók lĭk-sṳ̄}}
  {{Authority control}}
  [[分類:Dṳ̆ng-guók]]
  [[分類:Gô-dā̤ gì guók-gă]]